መንግስት በማምረቻ ዘርፍ የሚሰማሩ የቻይና ባለሀብቶችን ለመደገፍ ቁርጠኛ ነው
መንግስት በማምረቻ/ማኑፋክቸሪንግ/ ዘርፍ የሚሰማሩ የቻይና ባሀብቶችን ለመደገፍ ቁርጠኛ እንደሆነ ጠቅላይ ሚኒስትር ሀይለማርያም ደሳለኝ አስታወቁ።ኪንግደም የተባለ የቻይና ኩባንያ በ50 ሚሊዮን የአሜሪካ ዶላር የናይለን ክርና አንሶላ ማምረቻ ለመክፈት ከኢንዱስትሪ ሚኒስቴር ጋር ስምምነት ተፈራርሟል።ጠቅላይ ሚኒስትር ሀይለማርያም ደሳለኝ በቀድሞ የዓለም ባንክ ፕሬዚዳንትና የናሽናል ስኩል ኦፍ ዴቨሎፕመንት ዲን በፕሮፌሰር ጀስቲን ዪፉ ሊን የተመራ 16 አባላት የያዘ የቻይና የኢንቨስትመንት ቡድን በጽህፈት ቤታቸው ተቀብለው አነጋግረዋል።ጠቅላይ ሚኒስትሩ በዚሁ ጊዜ እንዳሉት የማኑፋክቸሪንግ ዘርፍ ሰፊ የስራ እድል ስለሚፈጥርና በወጪ ንግድ ከፍተኛ ገቢ ስለሚያስገኝ መንግስት ዘርፉን ለመደገፍ ቁርጠኛ ነው።ዘርፉ ከግብርና ጋርም ተመጋጋቢ በመሆኑ በትምህርት፣ ስልጠና፣በአገልግሎት በሚሰጡ ዘርፎችና መሰረተ ልማትን በማሟላት ላይ ትኩረት ሰጥቶ እንደሚሰራ ጠቅላይ ሚኒስትሩ ገልጸዋል።የኢንዱስትሪ ሚኒስቴር ዴኤታ አቶ ሲሳይ ገመቹ ስምምነቱን ከተፈራረሙ በሁዋላ እንደገለጹት ኩባንያው በዓለም ትልቁ የናይለን አምራች ስለሆነ ወደትግበራ በሚገባበት ወቅት ኢትዮጵያ በምርቱ ከዓለም አንደኛ የምትሆንበትን ሁኔታ ይፈጥራል።ኩባንያው በቦሌ ለሚ አካባቢ 30 ሄክታር መሬት ተቀብሎ ወደ ኢንቨሰትመንት መግባቱን ሌሎች አብረው የመጡ ባለሀብቶች ጥናት በሰፋት አደርገው በማኑፋክቸሪንግ ዘርፍ እንዲሰማሩ መነሳሳት ፈጥሮላቸዋል።የኪንግደም ኩባንያ ባለቤት ዊሚንግ ሬን በበኩላቸው ዛሬ በተፈራረሙት ስምምነት መሰረት በመጀመሪያው ዙር በ50 ሚሊዮን የአሜሪካ ዶላር ኢንቨስት እንደሚያደርጉ ገልጸው በስድስት ዓመት ውስጥ እስከ 200 ሚሊዮን የአሜሪካ ዶላር ለመደረሰ እንዳሰቡ ገልጸዋል።ኩባንያው ወደትግበራ ሲገባ በዓመት አስከ 5ሺ ቶን የናይለን ክር ያመርታል።የልኡካን ቡደን መሪ ፕሮፌሰር ዊሚንግ ሬን በቻይና በጨርቃጨረቅ፣በልበሰ ስፌትና በጫማ ሰራ የተሰማሩ የኢንቨሰትመንት ቡድን ይዘው መምጣታቸው በኢትዮጵያ ያለውን ምቹ የኢንቨሰተመንት እድል ለማሳየት እንደሆነ ገልጸዋል።የቻይና ባለሀብቶች ወደ ኢትዮጵያ መጠተው ኢንቨሰተ ማድረጋቸው ትረፋማ እንዲሆኑ ብቻ ሳይሆን ለወደፊት ሰኬታቸውም መልካም አጋጣሚ የሚፈጥር ነው ብለዋል።የኢትዮጵያ ኢንቨሰትመንት ኤጀንሲ ዋና ዳይሬክተር አቶ ፍጹም አረጋ ኩባንያው ከሚያመረተው ምረት 80 በመቶውን ወደ ውጭ በመላክ የወጪ ንግደ ገቢዋን ለማሳደግ መልካም አስተዋጽኦ ያበረክታል።ኩባምያው ወደ ስራ ሲገባ ለ5ሺ ሰዎች ቋሚና ጊዜያዊ የስራ አድል ይፈጥራል ተብሎ ይጠበቃል።በኢትዮጵያ ያለው ሰላምና መረጋጋት ፣መንግስት ለዘርፉ የሚያደርገው ድጋፍ፣በአገሪቱ ያለው ርካሽ የኤሌክተሪክ አቅረቦትና ወደስራ ሊሰማሩ የሚችል ሰፊ የሰው ሃይል ለኢንቨሰትመንቱ ምቹ አደርጓታል።ኪንግደም በዓለም ላይ የናይለነ ክረ አምራቾች መካከል አንዱ ፋብሪካ ሲሁን ላለፉት አስራ ዓመታት ትልቀ የወጪ ገቢ ያለው ኩባንያ ነው። (ኢዜአ)